รู้สึกแสบบริเวณง่ามขาและบริเวณอวัยวะเพศมาสองสามวันแล้วค่ะ ต้องใช้โลชั่นหรือแป้งมาทาตลอดแต่ก็ไม่ดีขึ้นเลย ลองดูก็เห็นเหมือนบริเวณง่ามขาและอวัยวะเพศจะแดงแล้วก็มีเหมือนน้ำหนองออกมาด้วย แสบมากจริงๆค่ะ เป็นคนมีน้ำหนักค่อนข้างเยอะแต่ไม่เคยเป็นยังเรียนอยู่ด้วยไม่กล้าไปหาจริงๆค่ะ
สวัสดีค่ะ อาการแสบบริเวณขาหนีบ มีผื่นแดง อาจเกิดจาก1.ผิวหนังอักเสบเฉียบพลัน มักเป็นตุ่มแดงและคัน2.เริม มักเป็นตุ่มน้ำ อาจระคายเคืองหรือแสบได้เวลาตุ่มน้ำแตกออกมา เป็นโรคติดต่อทางการสัมผัสหรือการมีเพศสัมพันธ์3.เชื้อราที่ผิวหนัง ซึ่งมักเกิดบริเวณที่อับชื้นได้ฟังจากอาการอาจยังให้การวินิจฉัยที่แน่นอนไม่ได้ จำเป็นต้องเห็นรอยโรคและตรวจร่างกายโดยแพทย์ร่วมด้วยค่ะการดูแลตัวเองเบื้องต้น ไม่ไปแกะเกาตุ่ม ใช้น้ำเปล่าสะอาดล้างทำความไม่สะอาด ไม่เอาสบู่ถู ยังไม่ควรเอายาอะไรไปทาเพราะยังไม่ทราบการวินิจฉัยที่แน่นอน ถ้าคันสามารถรับประทานยาแก้แพ้กลุ่มต้านฮิสตามีนเพื่อลดอาการคัน หลีกเลี่ยงการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น พยายามลดน้ำหนัก ไม่ให้มีเนื้อส่วนเกินที่ต้นขาจนเกิดความอับชื้นได้ควรไปพบแพทย์เพื่อให้ได้การวินิจฉัย อาการที่บ่งบอกว่าโรคอาจจะรุนแรงเช่นผื่นลุกลามเร็ว คันมาก ผื่นมีลักษณะของการติดเชื้อเช่นเจ็บมาก แดง มีน้ำหนองไหล ไม่จำเป็นต้องกลัวหรืออายนะคะ ถ้าปล่อยไว้ ยิ่งลุกลาม จะยิ่งรักษายากค่ะ